Med moderne kamine štejemo viseči, plinski, električni kamin, kamin na bioetanol in dvostranski kamin. Ker pa podjetja v svojih krogih nenehno nadgrajujejo sistem delovanja kaminov, bomo verjetno kmalu priča še kakšnim novostim. Sicer plinski in električni kamin že vsi dodobra poznamo, a vseeno sta na trgu še dokaj nova. Ena modernih novosti je zagotovo viseči kamin, ki s svojo zanimivo obliko navduši številne ljubitelje estetsko opremljenih prostorov. Dvostranski kamin pa je še eden od trendov, ki se je pri nas že uveljavil. Gre za kamin, ki je nameščen v pregradni ali glavni steni med prostori. Služi hkratnemu ogrevanju dveh ali več prostorov, zagotavlja dobro izkoriščeno dnevno svetlobo in vaš dom opremi z eleganco.